Diari Oficial de la Generalitat Valenciana


Sumari del DOGV 7903, del 25-10-2016 (2016/7651)

Notificació de la sentència dictada en el judici verbal número 1483/2015.
-------------------------------------------------------------------------

### Dades del document

Número de DOGV
:   7903

Data del DOGV
:   25-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7651


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 1483/2015. [2016/7651]  
Míriam Muñoz Peiró, lletrada de l'Administració de Justícia i del Jutjat de Primera Instància número 21 de València, mitjançant aquest edicte faig saber Que en aquest jutjat se segueix judici verbal (250.2) amb el número 001483/2015, a instàncies de l'Empresa Mixta Valenciana de Aguas, SA, representat per la procuradora la senyora Benlloch Soriano i assistit pel lletrat el senyor Morata Aldea, contra V. B. i K. M., sobre la reclamació d'una quantitat, en què s'ha disposat en el dia d'avui notificar la sentència dictada en aquestes actuacions als demandats que es troben en parador ignorat, V. B. i K. M., que té la dispositiva que, literalment, és com segueix:  
  
«Estime de forma íntegra la demanda formulada per la procuradora la senyora Benlloch Soriano, que actua en nom i representació de l'Empresa Mixta Valenciana de Aguas, SA, contra D. V. B. i contra D. K. M., i realitze els pronunciaments següents:  
1. Declare resolt el contracte de subministrament o d'aigua, conclòs entre l'actora i el demandat per al consum a l'habitatge situat a València, carrer de l'Escriptor Abu Salt, 3, 9a.  
2. Establisc l'obligació d'ambdós demandats de facilitar l'entrada al domicili situat a València, carrer de l'Escriptor Abu Salt, 3, 9a, on es presta el subministrament d'aigua, i permet el desmuntatge del comptador de l'aigua, clausurar-ne la instal·lació; I, si no és així, si els demandats continuen oposant-se, cal expedir un manament d'entrada perquè, en el dia i a l'hora que a aquest efecte s'assenyale, s'hi constituïsca la comissió judicial assistida de la part actora a fi que personal tècnic de la companyia desmunte el comptador i, consegüentment, prive del subministrament.  
3. Així mateix, condemne D. V. B. a pagar a l'actora la quantitat de mil cent setanta euros amb setanta-dos cèntims (1.170,72 ?), més la suma que resulte de la facturació compresa entre la darrera lectura facturada el 6 de maig de 2016 i la que es realitze en el moment de la desconnexió del comptador, al preu de la tarifa vigent, més l'interés legal produït des de la interpel·lació judicial (30.07.2015) per a la quantitat aleshores reclamada de 997,33 euros i fins a fer-ne el pagament complet, incrementat de la manera prevista en l'article 576 de la Llei d'Enjudiciament Civil a partir d'aquesta sentència, i els interessos de l'article 576 de la Llei d'Enjudiciament Civil per a la quantitat restant.  
Condemne els demandats al pagament de les costes causades.  
Notifiqueu aquesta resolució a les parts en la forma indicada legalment, i feu-los saber que, en contra, s'hi pot interposar un recurs d'apel·lació que resoldrà l'Audiència Provincial de València, el qual s'interposarà davant d'aquest jutjat dins del termini dels 20 dies següents a la notificació, seguint els tràmits establits en els articles 458 i següents de la Llei d'Enjudiciament Civil vigent. Així mateix, per a admetre la interposició de l'apel·lació serà necessària la consignació d'un dipòsit de 50 euros en el compte del jutjat número 4553 (DA 15.4 LO 1/2009).  
  
Porteu-ne l'original al llibre de sentències i expediu-ne un testimoniatge per a la incorporació a les actuacions.  
Aquesta és la meua sentència, que pronuncie, mane i firme, M.ª Cristina López de Haro Martín, magistrada jutgessa del Jutjat de Primera Instància número 21 de València.»  
  
I perquè valga d'edicte de notificació de la sentència als demandats, en parador ignorat, estenc aquest edicte, que es fixarà al tauler d'anuncis d'aquest jutjat i es publicarà en el Diari Oficial de la Generalitat Valenciana.  
  
València, 20 de juny de 2016.- La lletrada de l'Administració de Justícia: Míriam Muñoz Peiró.